ועדת המדע והטכנולוגיה, כנסת 16, פרוטוקול מספר 126, 2005-04-04 11:00

לאה נס: התכנסנו לרגל ציון היום הלאומי הראשון לאינטרנט בטוח.

לאה נס: על המצגת אפשר לראות את כל השותפים החשובים ליום הזה.

לאה נס: אני רוצה להודות לבית-ספר עירוני ז' ביפו ולמנהל בית הספר שערך לנו קודם סיור בבית הספר.

לאה נס: אני מזמינה את מנהל בית הספר לשאת דברים.

דוד בן זוהר: תודה רבה לכולכם.

דוד בן זוהר: זאת התרגשות מבחינתנו לארח פורום כזה.

דוד בן זוהר: אני שמח ומודה לחברי הכנסת ולנציגי כל הגופים והגורמים המקצועים המכבדים אותנו ומודה גם על ההזדמנות להציג את תיכון עירוני ז'.

דוד בן זוהר: בית הספר מונה 650 תלמידים, בית-הספר הומוגני מבחינת הרקע הסוציו-אקונומי שלו וניתן להגדיר אותו כבינוני נמוך.

דוד בן זוהר: הוא מוזן על ידי תלמידים מיפו.

דוד בן זוהר: הוא הטרוגני בעובדה שאנחנו בית ספר רב-דתי ורב-לאומי:

דוד בן זוהר: 75 אחוזים מהתלמידים הם יהודים, מרביתם ותיקים.

דוד בן זוהר: חלק מהם עלו מחבר העמים אבל לפני שנים רבות.

דוד בן זוהר: 25 אחוזים מתחלקים ל-4 קבוצות - תלמידים ערבים מוסלמים, ערבים נוצרים ותלמידים שמגיעים ממשפחות מעורבות בהן האב ערבי והאם יהודיה.

דוד בן זוהר: זאת סיטואציה מאוד קשה עבורם.

דוד בן זוהר: למשל נושא הגיוס לצבא.

דוד בן זוהר: האם יתגייס או לא יתגייס?

דוד בן זוהר: האבא לא רוצה שהוא יתגייס לצבא.

דוד בן זוהר: זה קורה יום יום אצלנו בבית הספר.

דוד בן זוהר: הקבוצה הרביעית אלה התלמידים הויטאנמים.

דוד בן זוהר: אלה לא ילדים של עובדים זרים, אלה אותם פליטים שהגיעו לארץ באוניה ומנחם בגין התיר את כניסתם לארץ והם קיבלו אזרחות ישראלית.

דוד בן זוהר: סימה האגי שהיא המפיקה הראשית בתחנת הרדיו שלנו, עשתה תוכנית על אותם פליטים שעלו בסוף שנת ה-70.

דוד בן זוהר: איתרנו קלטות של יומני הרדיו מאותו זמן, והיא חיפשה את האנשים שהוקלטו דקה אחרי שהם ירדו מהספינות, והיא מכינה תכנית מרתקת כבחינת בגרות שלה.

דוד בן זוהר: עוד כמה דגשים על בית הספר: בית הספר הוא עיוני.

דוד בן זוהר: המגמות שלנו הם מדעי החברה, תקשורת – קולנוע, רדיו וטלוויזיה.

דוד בן זוהר: מגמה ללימודי ארץ ישראל, גרפיקה ממוחשבת, והרחבה של כל מקצועות החובה – מתמטיקה, אנגלית, פיזיקה, מדעי המחשב ועוד.

דוד בן זוהר: אנחנו כרגע במהלך מאוד משמעותי סביב יצירת קשר עם המכללה האקדמית של תל אביב-יפו שעברה לפה.

דוד בן זוהר: שיתוף פעולה זה יביא לשינוי מבורך

דוד בן זוהר: שאת ניצניו אנו רואים עכשיו באמצעות סטודנטים שמגיעים למכללה ומסייעים לתלמידים שלנו ללמוד.

דוד בן זוהר: השינוי המשמעותי מאוד יהיה בשנת הלימודים הבאה בכיתה שאנחנו קוראים לה "כיתה אקדמית" שתהיה מכיתה ז'.

דוד בן זוהר: זאת כיתה שאנו כרגע מקימים אותה, בשיתוף פעולה מלא עם המשרד ועם עירית תל-אביב.

דוד בן זוהר: הדבר הזה יצור שינוי מאוד משמעותי בפעילות של בית הספר עירוני ז' בטווח הארוך.

דוד בן זוהר: כחברי-כנסת דעו, שאין עוד כיתה כזאת בארץ.

דוד בן זוהר: זאת הכיתה ראשונה בארץ ואנחנו נשמח לדווח ולהציג אותה כי זה יהיה מודל לחיקוי.

דוד בן זוהר: כמנהל בית ספר תיכון, שנמצא כאן ביפו, אני נמצא בצומת מאוד אופטימית.

דוד בן זוהר: כל יום אני רואה כמות אדירה של בעיות וקשיים שאיתם אני צריך להתמודד, אבל מהצד השני אני רואה גם את מי שבא לעזור.

דוד בן זוהר: אני לא צריך עזרה, אני מקבל עזרה פנטסטית, אני לא מקטר על כלום.

דוד בן זוהר: ראיתם את בית הספר ואת רמת השירות, ראיתם את מה שהתלמידים מקבלים.

דוד בן זוהר: אנחנו גובים 380 שקלים פלוס 250 שקלים להשאלת ספרים.

דוד בן זוהר: טיולים אנחנו גובים בנפרד.

מיכאל איתן: מה התקציב של משרד החינוך להשאלת ספרים?

דוד בן זוהר: אני לא רוצה לדבר על זה כרגע.

דוד בן זוהר: יש דברים שאני לא יודע.

דוד בן זוהר: אני מדבר רק על מה שאני יודע.

דוד בן זוהר: בעזרת מה שאני מקבל אני יכול לתת רמת שירות יוצאת מן הכלל לתלמידים.

דוד בן זוהר: סיוע לתלמידים אחר הצהריים.

דוד בן זוהר: אני מקבל עזרה מעירית תל-אביב, אני מקבל עזרה ממשרד החינוך.

דוד בן זוהר: יושבות כאן גילה קלדרון מנהלת המחלקה לחינוך על-יסודי ודלית שטאובר המפקחת על בית הספר, ואורית פרומן מנהלת מחוז תל אביב.

דוד בן זוהר: אני עובד ישירות מותן ואני מצליח.

דוד בן זוהר: אני לא מנסה לרצות כאן מישהו.

דוד בן זוהר: אני אומר לכן שאני מקבל כל מה שאני צריך.

מל פולישוק-בלוך: אבל אתה מקבל מעבר לבתי ספר אחרים.

דוד בן זוהר: אני מקבל מעל ומעבר לבתי ספר בצפון תל-אביב.

דוד בן זוהר: כל המנהלים בצפון תל-אביב מפרגנים, ואם יש מצב שצריך לוותר, הם יוותרו ברצון, בנפש חפצה.

מל פולישוק-בלוך: עד איזה שעה לומדים פה?

דוד בן זוהר: בסביבות השעה 16.00, וזה לא בסדר שהפסיקו את האבטחה לפני כן.

דוד בן זוהר: הרדיו עובד עד שעה חמש.

דוד בן זוהר: אנחנו עברנו לחמישה ימי לימוד.

לאה נס: אין ספק שהרבה תלוי במנהלים.

לאה נס: יש פה דוגמא של מנהל יצירתי שדוחף.

לאה נס: גם אם יש תקציבים, תלוי מה עושים איתם.

לאה נס: אנחנו נחזור לענייננו - ציון יום האינטרנט הבטוח.

לאה נס: אנחנו יודעים שבישראל מחוברים מעל למיליון בתי אב לרשת האינטרנט, כולל בתי הספר ומוסדות החינוך, כך שאפשר להעריך את מספרם העצום של ילדים שנחשפים לנושא האינטרנט.

לאה נס: בכל דבר טוב יש גם רע, כך גם הקידמה – היא חשובה מאוד, אבל עם הקידמה והפיתוחים תמיד צריך לראות איפה הכשלים שבהם אפשר ליפול.

לאה נס: זה בדיוק המקום.

לאה נס: היום הזה נבחר ליום שבו מעלים על סדר היום הציבורי את המודעות לסכנות השימוש באינטרנט.

לאה נס: צריך להודות לכל הגורמים שהשתתפו ביום הזה.

לאה נס: אין ספק שאנחנו כבר לא יכולים לחשוב איך היינו מסתדרים בלי האינטרנט.

לאה נס: באמת, עם כל הרחבת האופקים ועושר המידע העצום, קיימות גם סכנות כמו אבטחת מידע, וירוסים, תוכנות ריגול, דואר זבל, חדירה לפרטיות וכמובן, דבר שבטח ידאגו עליו הרבה, חשיפה לתכנים לא ראויים, התמכרויות.

לאה נס: זה מזכיר לנו את המקרה המצער עם הנער אופיר נחום שהתפתה דרך האינטרנט להגיע לרמאללה ונרצח באכזריות.

לאה נס: אסור שמקרה כזה יקרה.

לאה נס: באחת הכיתות אמר תלמיד: "מסבירים לנו אבל למרות זאת אנחנו לא נשמעים לאזהרות".

לאה נס: אני מאוד מקווה שלא נצטרך לחוות עוד מקרים חמורים ומזעזעים.

לאה נס: ובאמת היום הזה יעשה את שלו.

לאה נס: רשות הדיבור לחברת הכנסת מלי פולישוק-בלוך יו"ר ועדת החינוך של הכנסת ואחר כך, חבר-הכנסת מיקי איתן, יו"ר ועדת המדע לשעבר והיום הוא יו"ר ועדת המשנה לענייני אינטרנט.

מל פולישוק-בלוך: אני רוצה להצטרף לברכות.

מל פולישוק-בלוך: אני מרגישה נחת שאני באה ליום הזה.

מל פולישוק-בלוך: רוב הנוכחים בחדר הזה מוכרים לי מהישיבות הרבות בנושא האינטרנט שערכנו בוועדת המדע, כשעמדתי בראשה, ואחר כך בוועדת החינוך.

מל פולישוק-בלוך: באינטרנט יש דברים נהדרים וגם ביום הזה לא נשכח את זה.

מל פולישוק-בלוך: אפילו זכיתי לעלבונות אישיים בגלובס ובווי נט כשאמרתי שגם באינטרנט צריך לשמור על אי אלו כללים.

מל פולישוק-בלוך: אז אמרו שאני אוייבת הליברליזם והאינטרנט.

מל פולישוק-בלוך: אז אני ממש לא האוייבת של הליבריזם ושל האינטרנט ולא של חופש הביטוי.

מל פולישוק-בלוך: להפך, כדי שנוכל להשתמש באינטרנט עם כל הפוטנציאל החבוי בו עם המידע האין סופי שיש בו, אנחנו צריכים שהוא יהיה מקום בטוח.

מל פולישוק-בלוך: אם הוא לא בטוח לא נהיה שם, לא המבוגרים ולא הילדים.

מל פולישוק-בלוך: לכן אני מרגישה טוב ביום הזה, הוא צריך להיות כל שנה עד שנרגיש שהאינטרנט הוא מקום בטוח לכל אחד.

מל פולישוק-בלוך: ציינת את המקרה הטראגי של אופיר רחום.

מל פולישוק-בלוך: אבא של אופיר אמר: "הבן שלי ישב בחדר הסמוך אבל עצם הוא הסתובב בחוץ".

מל פולישוק-בלוך: המשפט הזה צריך להנחות אותנו.

מל פולישוק-בלוך: אנחנו באמצעות האינטרנט מאפשרים לילדים להסתובב בחוץ.

מל פולישוק-בלוך: כשהיינו ילדים אמרו לנו לא לקחת סוכריה ממישהו שאתם לא מכירים.

מל פולישוק-בלוך: אבל היום, לפי הסקרים, 40 אחוזים הילדים שלנו מדברים באינטרנט, כביכול לוקחים סוכריה ממישהו שהם לא מכירים.

מל פולישוק-בלוך: הם מדברים עם אנשים שהם לא מכירים.

מל פולישוק-בלוך: על פי אותם סקרים, מחצית מההורים לא יודעים מה הילד שלהם עושה בחדר עם המחשב.

מל פולישוק-בלוך: הם לא מודעים.

מל פולישוק-בלוך: זה חמור ביותר.

מל פולישוק-בלוך: לכן אנחנו צריכים לעשות מעשה.

מל פולישוק-בלוך: בזמנו הגשתי הצעת חוק כדי ליידע ולהעביר את המודעות.

מל פולישוק-בלוך: הצעת החוק הפכה להיות שינוי של תנאי הרשיון של ספקיות האינטרנט.

מל פולישוק-בלוך: היום הן חייבות, על פי כללי הרשיון, ליידע את הרוכשים של הרשת שיש סכנות ואת הכלים הטכנולוגים שעומדים לרשות המשתמשים.

מל פולישוק-בלוך: כולנו יודעים שעל כל מחסום יש מי שמתגבר.

מל פולישוק-בלוך: את העניין הזה כולם יודעים.

מל פולישוק-בלוך: אבל אנחנו צריכים לחשוב על אותם הדיוטות שלא מכירים את כל רזי הרשת, ואלה רוב רובם של המשתמשים.

מל פולישוק-בלוך: לכן לרוב הילדים והמבוגרים זה עוזר.

מל פולישוק-בלוך: לכן טוב שיהיו בבתי הספר ובבתים חסמים מפני אותם אתרים שאנחנו לא רוצים שיגיעו אליהם.

מל פולישוק-בלוך: אגב, גם למבוגרים.

מל פולישוק-בלוך: גם אתרי הימורים לאנשם מבוגרים זה פתח לצרות.

מל פולישוק-בלוך: עדיין הפתרון יהיה אך ורק דרך החינוך.

מל פולישוק-בלוך: אם לא נחנך, במיוחד את הצעירים ואת ההורים איך משתמשים נכון באינטרנט אנחנו פתוחים לסכנות.

מל פולישוק-בלוך: הזכרת חלק מהסכנות.

מל פולישוק-בלוך: סכנה מאוד ידועה בארצות הברית, ופה היא עדיין בחיתוליה, היא גניבת זהות של בן אדם.

מל פולישוק-בלוך: זה דבר מאוד בעייתי.

מל פולישוק-בלוך: בארצות הברית זה הולך ומתפשט.

מל פולישוק-בלוך: צריכים להיזהר גם מדברים כאלה.

מל פולישוק-בלוך: אבל הסכנות הן באמת רבות וכל מי שנמצא פה מודע לסכנת ואין צורך להרחיב.

מל פולישוק-בלוך: בצד ההתמודדות שלי כחברת כנסת, אני גם פועלת להרחיב את השימוש.

מל פולישוק-בלוך: פניתי למשרד החינוך, לא פעם אחת, ובאמצעות חקיקה, שלא יהיה בית ספר אחד שלא יהיה מחובר לאינטרנט.

מל פולישוק-בלוך: אתה לא יכול לחנך לשימוש נכון באינטרנט אם אתה עצמך לא מחובר.

מל פולישוק-בלוך: לצערי הרב מספר בתי הספר שאינם מחוברים לאינטרנט הוא לא מבוטל.

מל פולישוק-בלוך: אני מברכת, במיוחד את מייקרוסופט ואותך אריה, וגם את כל הרשימה של האנשים שמופיעה פה.

מל פולישוק-בלוך: הבטחתי לסגן ניצב מאיר זוהר שאני אלחם כדי שיהיו לו את האמצעים להילחם נגד אלה שעומדים מהצד השני ומספקים לנו את הדברים השליליים.

מל פולישוק-בלוך: אל תשכחו שזה לא וירטואלי, יש מישהו אמיתי שגורם לסכנות ובהם צריכים לטפל.

מל פולישוק-בלוך: לצערי הרב למאיר זוהר יש מעט אנשים ומעט תקנים ואנחנו שלושת צריכים לעבוד ביחד כדי שיהיו לו את התקנים והכוח.

מל פולישוק-בלוך: אני חושבת שזה היום שאנחנו צריכים להכריז על הקמת ועדה לאומית לאינטרנט.

מל פולישוק-בלוך: ועדה שתקבע כללי אתיקה.

מל פולישוק-בלוך: זה לא חייב להיות בחקיקה, זה יכול להיות ברגולציה אחרת, בהסכמה כמובן שגם תאפשר גלישה בטוחה, משכילה ומהנה לכולם.

מל פולישוק-בלוך: זה דובר גם בוועדת המדע להקים ועדה לאומית לאינטרנט שבה יהיוו שותפים כולם כדי שנוכל להשתמש באינטרנט כמקום בטוח.

מיכאל איתן: האינטרנט זה כמו כל טכנולוגיה שהיא שאדם מייצר על מנת לקדם את יכולותיו הטבעיות.

מיכאל איתן: היא יכולה להיות שימושית לטוב ולרע, תלוי איך משתמשים בה ומה היעדים שלה.

מיכאל איתן: אפשר לעשות בה שימושים חיוביים ושליליים.

מיכאל איתן: זאת התמודדות לא אופיינית רק לאינטרנט, אלא בכל טכנולוגיה.

מיכאל איתן: יש חריגים בחברה שלמרות שהחברה רוצה להגביל הם משתמשים בה בצורה שלילית.

מיכאל איתן: היחודיות שלנו באינטרנט היא שאנחנו מדברים על מהפכת מידע.

מיכאל איתן: האינטרנט זה אחד הפנים של מהפכת המידע הזאת.

מיכאל איתן: מהפכת המידע אפשר לומר שהיא מתרחשת במימד של הפיכת המידע לחומר, למשהו שאפשר לסחור בו, שממיינים אותו שהוא נגיש, שאפשר להשפיע איתו בעוצמות הרבה יותר גדולות כתוצאה מניתוחים מדעיים טכנולוגיים, שמאפשרים להפוך דבר מופשט למשהו שאפשר כמעט לגעת בו.

מיכאל איתן: ההעצמה הזאת והיכולות האדירות של הטכנולוגיה, כאשר משתמשים בהן שלא כהלכה יכולים להיות הרסניים.

מיכאל איתן: אחת הנקודות היחודיות של הטכנולוגיה הזאת, לעומת טכנולוגיות אחרות, זה עניין ההתמכרות שאין לו מענה טכנולוגי אלא זהו עניין חברתי-פסיכולוגי.

מיכאל איתן: להתמכרות אין מענה לא בחוק ולא בהסדרה ואולי צריך לטפל בה ברובד השלישי וזה החינוך.

מיכאל איתן: כאן אני מגיע לכלים בהם אנחנו רוצים לפתור את הבעיות: אנחנו מדברים על חקיקה בעזרתה החברה מתמודדת בתופעות השלילייות של הטכנולוגיה.

מיכאל איתן: אבל יש לנו בעיה עם החקיקה כי החקיקה היא בידי אנשי השלטון.

מיכאל איתן: אני לא נכנס כרגע לאיזה שלטון, אבל שלטון מטבעו הוא מאוד ריכוזי ורוצה לצבור כוח.

מיכאל איתן: כל האינטרנט התפתח כמשהו הפוך לגמרי, הוא בה מתנועה מאוד ליברלית.

מיכאל איתן: מיליארדי מיליארדים של חבילות מידע עוברות בלי ממשלות, בלי חוקים, לפי פרוטוקולים שאנשים פיתחו בלי ממשלות.

מיכאל איתן: עכשיו פתאום אומרים חקיקה.

מיכאל איתן: בחקיקה יש סכנה גדולה כי יש בה מימד של רצון ללכת בכיוון הפוך מהכיוון של האינטרנט, לכיוון של שליטה, פיקוח, מיסוי, הגבלות.

מיכאל איתן: אז צריכים להיות זהירים.

מיכאל איתן: אנחנו רוצים חקיקה רק למקרים הקיצוניים ביותר.

מיכאל איתן: באופן עקרוני אני בדעה שצריך להשתמש בחקיקה כמה שפחות.

מיכאל איתן: כמה שפחות חקיקה יותר בריא.

מיכאל איתן: היא תהיה גם פחות טיפשית.

מיכאל איתן: אנחנו רוצים לפתח יוזמות ואנחנו רוצים שהעולם שלנו יהיה מקום שטוב לחיות, במצב שבו אנשים מאמינים שבמצב הטבעי אדם לאדם הוא בסדר ושהמגבלות מקשות על ההתפתחות.

מיכאל איתן: לכן צריך להיזהר מהחקיקה.

מיכאל איתן: אני לא אומר לא לחקיקה בכלל.

מיכאל איתן: אני מסתכל גם על החוקים שלנו היום.

מיכאל איתן: הם חוקים שמתאימים ונותנים מענה.

מיכאל איתן: אני לא רואה שום בעיה אמיתית להתמודד עם בעיות שקשורות בתחומים שבהם אנחנו מדברים: מאבק בפשע, העמדה לדין אבל יש דברים אחרים: פגיעה בשם טוב של אדם, חדירה לפרטיות, יש השגת גבול, זכויות יוצרים, קניין רוחני.

מיכאל איתן: בכל הדברים האלה אפשר להשתמש במערכת החוקים הקיימת.

מיכאל איתן: אני יו"ר ראש ועדת החקיקה ואני רואה את הצעות החוק שמגיעות.

מיכאל איתן: למשל בנושא של דואר זבל.

מיכאל איתן: יש אלי פניות רבות.

מיכאל איתן: אני כל הזמן מתלבט איך לעשות את זה שזה יעבוד טוב.

מיכאל איתן: בארצות הברית הם ניסו וזה לא מצליח.

מיכאל איתן: אני מחכה לרגע שאני אוכל להגיד שיש לנו חוק יעיל שאפשר לאכוף אותו ויהיה משמעותי.

מיכאל איתן: אז אני אומר: חקיקה כמה שפחות.

מיכאל איתן: הסדרה - אלה יכולות של גורמים שהם חצי רשמיים, חברות גדולות, גורמי שלטון, שמארגנם את הדברים בצורה שאינה מכוח חוק אלא מכוח הסכמות.

מיכאל איתן: למשל בנושא דואר זבל, אני יודע שספקי האינטרנט יכולים לעשות הרבה.

מיכאל איתן: הם יכולים לעשות הרבה גם בתחומים אחרים.

מיכאל איתן: נושא ההסדרה יכול להיות נכון גם בנושא הפורומים.

מיכאל איתן: בדרך כלל בפורומים יש מישהו שמנהל את הפורום ומשגיח.

מיכאל איתן: אז אם יש דברים שנעשים בתהליך של הסדרה והבנה, זה עדיף על חקיקה.

מיכאל איתן: אחריות של ספקים - חקיקה יכולה להיות נוראה לכל הנושא של האינטרנט.

מיכאל איתן: היו משפטים שניסו לייחס לספקים אחריות לתכנים שהופיעו.

מיכאל איתן: אם זה יגיע לשלבים של חקיקה וכבילת הספקים והטלת אחריות על הספקים, זה יכול להגיע לחיסול כל הנושא של האינטרנט.

מיכאל איתן: לכן אני אומר שיש מקומות שאפשר להגיע בהסדרה לתוצאות ראויות.

מיכאל איתן: הנושא האחרון זה מה שאנחנו עושים פה היום.

מיכאל איתן: הוא נוגע גם לתופעה שאי אפשר להסדיר אותה לא טכנולוגית ולא על ידי הגופים שהזכרתי קודם – נושא ההתמכרות.

מיכאל איתן: מה שנעשה כאן היום זה משהו שהוא בתחום החינוך, שהוא ברובד עוד לפני ההסדרה.

מיכאל איתן: אני חושב שהמודעות, החינוך, הידע בדבר הסכנות זה כיוון שיכול באמת לסייע לנו בטרם נגיע להסדרה ולחקיקה.

מיכאל איתן: אני מברך את כל אלה שיזמו את היום הזה.

מיכאל איתן: אנחנו צריכים לראות את הפרופורציות: נכון שהאינטרנט מסוכן.

מיכאל איתן: נכון שהמועצה לשלום הילד עושה מלאכתה נאמנה ומתריעה, אבל אני שואל את עצמי: כמה מקרים של תאונות דרכים נמנעו כתוצאה מזה שהילדים נמצאים מול המחשב?

מיכאל איתן: כמה מקרים של פדופליה ואונס ופגיעות בקטינים ברחוב נמנעו בגלל שהילדים היו ליד מחשבים?

מאיר זוהר: הבעיה היא שהפדופיל מסתובב היום ברשת באינטרנט.

מיכאל איתן: אני אשמח לקבל את הנתונים כדי שאפשר יהיה לעשות את ההשוואות, מה קורה ברחוב, הסכנות של הרחוב הריאלי מול הסכנת של המרחב הוירטואלי.

מיכאל איתן: כשנדע מה הפערים ביניהם נוכל לטפל יותר טוב בנושאים.

מיכאל איתן: לצערי הרב, אני יכול לומר בוודאות, שאין לנו נתונים מספיקים.

מיכאל איתן: אנחנו כולנו כאן פועלים מכוח תחושות בטן אבל אין לנו נתונים באשר לפערים בין הסכנות ברחוב הראלי לרחוב הוירטואלי.

מל פולישוק-בלוך: תדבר עם הילדים ותשאל אותם כמה מהם ביקרו באתרי סקס.

מיכאל איתן: אלה תלמידי תיכון.

מל פולישוק-בלוך: הבן שלי בכיתה ב'.

מל פולישוק-בלוך: בחדר המחשבים בבית הספר, אחד הילדים נכנס לאתרי סקס.

מל פולישוק-בלוך: הם לא יודעים איך לאכול את זה.

לאה נס: אני מציעה שלא ניכנס עכשיו לויכוח.

לאה נס: הבנו את עמדתו של ח"כ איתן.

לאה נס: אני מבקשת לתת את רשות הדיבור ליוזם של היום הזה וגם המעורב המרכזי, יושב-ראש חברת מיקרוסופט, מר אריה סקופ.

אריה סקופ: האינטרנט זה המצאה די חדשה.

אריה סקופ: אני מקבל כל יום הצעות לאל.סי.

אריה סקופ: די בחינם, למצלמה דיגיטלית בחינם, למחשבים בחינם ואני לא נוגע בהצעות האלה, אני ישר מוחק אותן.

אריה סקופ: כשילד בתיכון עירוני ז' יקבל הודעה כזאת, והודעות כאלה לא שולחים נדבנים ידועים, שולחים את זה כל מיני אנשים שמנסים לעשות משהו רע.

אריה סקופ: אני אפילו לא יודע מה הם מנסים לעשות.

אריה סקופ: מישהו יכול לסרב להצעה לקבל מצלמה דיגיטלית בחינם?

אריה סקופ: אני לא יודע מה קורה כי לא ניסיתי את זה, אבל אני מקבל כל יום עשרה כאלה.

אריה סקופ: אנחנו חברה טכנולוגית שעוסקת בוירוסים וב"ספאם" ובכל מיני דברים טכנולוגים וראינו שהטכנולוגיה זה חלק קטן מהתהליך.

אריה סקופ: צריך לעשות משהו חברתי בעניין הזה, שאנחנו מאוד חלשים בו.

אריה סקופ: לכן ישנם כאן כל הגופים שחזקים יותר מאיתנו בתחום הזה.

אריה סקופ: אמרנו שזה נורא מה שקורה.

אריה סקופ: נמצא פה ד"ר אבשלום אדרת שהאינטרנט עזר לבן שלו להתאבד.

אריה סקופ: אלה דברים איומים.

אריה סקופ: ההורים צריכים לדעת מהדברים האלה ולדעת מה קורה עם הילדים.

אריה סקופ: ההורים, להערכתי, רואים את הילד מול המחשב, נוצרת חומה ביניהם, וההורה לא מתערב ולא מבין.

אריה סקופ: הילד עבר לעולם אחר ואין לו שליטה.

אריה סקופ: לכן חברנו כל הגופים וחשבנו איך לגרום שחצי מיליון איש ישמעו על התופעה הזאת.

אריה סקופ: קשה להאמין, היום חצי מיליון איש יקראו על התופעה הזאת.

אריה סקופ: זה אומר שהיינו צריכים לארגן מאות מדריכים.

אריה סקופ: הצבא שלח 300 חיילים שעוברים במקומות.

דוד בן זוהר: נקווה שזה ימשיך הלאה.

דוד בן זוהר: גלי צה"ל התנדבו לעניין הזה.

דוד בן זוהר: מהבוקר עד הערב תוכלו לשמוע שידורים.

דוד בן זוהר: יש אתר אינטרנט שאנשים יכולים להתחבר.

דוד בן זוהר: התפרסמה חוברת וסי.

דוד בן זוהר: די.

דוד בן זוהר: צריך לדאוג שזה יהפוך להיות חלק מהתרבות הישראלית.

דוד בן זוהר: אנחנו נצא מהתמונה וזה יכנס לחלק מתוכנית הלימודים.

דוד בן זוהר: זה לא רק ילדים.

דוד בן זוהר: צריך לבוא להורים, אתם אומרים לילדים תיזהרו, אבל הילד שלכם בחדר השני עושה את כל הדברים האלה.

דוד בן זוהר: אני חושב שזה דבר מאוד ברור.

דוד בן זוהר: אני שמח שהיינו בין היזמים אבל אנחנו צריכים ללכת אחורה ולתת לכל הגופים האחרים להתעסק עם זה.

לאה נס: נמצאים פה נערים ותלמידים מבית הספר ואנו שמחים לשמוע אותם.

לאה נס: סמיר: צהריים טובים.

לאה נס: אני סמיר, אני מיפו, לומד בעירוני ז'.

לאה נס: אנחנו מדברים היום על היום הלאומי לאינטרנט בטוח.

לאה נס: אנחנו רוצים לדבר על ההרגלים שלנו באינטרנט: אנחנו רוצים ליצור קשר דרך האינטרנט עם אנשים אחרים.

לאה נס: אנחנו בעיקר מדברים עם אנשים במסנג'ר ובאי.

לאה נס: סי.

לאה נס: קיו כדי להכיר אנשים מפה וגם מחוץ לארץ.

לאה נס: אנחנו גם מחפשים מידע לעבודות בבית ספר, על אנשים שאנחנו מעריצים.

לאה נס: הכי אנחנו אוהבים זה לבלות אז אנחנו מחפשים מקומות בילוי ואתרי בילוי.

לאה נס: אנחנו מתעניינים בחדשות באינטרנט.

לאה נס: אפילו ההורים שלי משתמשים באינטרנט כדי לשלם חשבונות, לעשות קניות, לחפש אתרי תיירות.

לאה נס: מה אתה אומר על היום הזה?

לאה נס: איך אתה משתלב בו.

סמיר: אני מעיקר מראה את היתרונות של ה אינטרנט.

סמיר: אחרי יראו את החסרונות.

דוד בן זוהר: סמיר היה אורח בערוץ הכנסת.

שירין אזרן: אני תלמידה בעירוני ז'.

שירין אזרן: לאינטרנט יש גם המון חסרונות.

שירין אזרן: אחד החסרונות הגדולים של האינטרנט הוא האנונימיות.

שירין אזרן: כשאדם מתכתב הוא לא יכול לדעת מי נמצא בצד השני של המחשב.

שירין אזרן: אם זה אדם שגדול ממנו ב-20 שנה, קטן ממנו ב-20 שנה.

שירין אזרן: אבל גרוע מזה, הוא לא יכול לדעת אם הבן אדם שיושב בצד השני הוא פדופיל, רוצח, או גורם עויין על רקע לאומני.

שירין אזרן: באינטרנט יש הימורים לא חוקיים והרבה בני נוער מתמכרים להימורים האלה דרך האינטרנט.

שירין אזרן: יש אנשים שמנצלים את החולשות של בני-הנוער וסוחטים אותם למטרות הימורים ולמטרות פורנוגרפיות.

שירין אזרן: בגלל האנונומייות שיש באינטרנט אפשר להשמיץ כל אדם ואי אפשר לדעת מי המשמיץ ומי המפיץ.

שירין אזרן: רוב בני הנוער מושמצים עם סיבה ובדרך-כלל סוחטים אותם כל מיני גורמים עויינים לכל מיני מטרות.

שירין אזרן: האנשים האלה מגלים עלינו כל מיני דברים שלא היינו מעלים על דעתנו שהם יגלו.

שירין אזרן: למשל כל מיני פרטיים אישיים.

שירין אזרן: איך הם מגיעים לכל הפרטים האלה?

שירין אזרן: ובכן, הרשת מופצת בתוכנות רוגלה שבאמצעותן אפשר לגנוב מידע מהמחשב האישי ששלכם בלי שתדעו.

שירין אזרן: למשל אם אדם קונה דרך האינטרנט באתר לא מאובטח, אפשר לגנוב לו את מספר כרטיס האשראי באמצעות התוכנות האלה ולבצע פעולות בחשבונו.

מיכאל איתן: אבל יש הגנה באתרים האלה.

מיכאל איתן: שירין אזרן צריך לקנות באתרים מאובטחים.

מיכאל איתן: התוכנות האלה מאפשרות גם לעקוב אחרי כל הפעולות שאתם עושים במחשב שלכם מבלי שתדעו.

מיכאל איתן: גורמים חיצוניים עוקבים אחרי כל פעולה שאתם עושים במחשב.

מיכאל איתן: הוא גם יכול להשתלט על המכשיר שלכם.

מיכאל איתן: אתם יכולים לראות פתאום שהעכבר קופץ זז, עושה כל מיני פעולות.

מיכאל איתן: מוקלדות כל מיני אותיות, קופצים לכם כל מיני חלונות, סרגלי כלים שלא רציתם.

מיכאל איתן: האנשים האלה יכולים להשתלט על מצלמת האינטרנט שלכם ולראות כל מה שקורה במקום שבו נמצא המחשב.

מיכאל איתן: יש אנשים שמכורים לאינטרנט וזה גם סוג של מחלה.

מיכאל איתן: להתמכרות הזאת יש את כל הסממנים של התמכוריות אחרות.

מיכאל איתן: האנשים האלה לא מתפקדים רגיל, הם לא מבצעים את המטלות שהם אמורים לבצע ביום-יום: לימודים, עבודה, תפקוד במשפחה.

מיכאל איתן: האנשים האלה כמעט לא אוכלים, לא שותים, לא נפגשים עם חברים.

מל פולישוק-בלוך: את מכירה מקרים כאלה מבין התלמידים?

שירין אזרן: כן.

שירין אזרן: בדרך כלל אלה אנשים מופנמים שלא יודעים לפתוח את הפה ליד כולם.

לאה נס: האם הנהלת בית הספר מודעת לילדים המכורים או שאתם שומרים על סודיות?

שירין אזרן: בבית הספר שלנו המודעות גבוהה.

דוד בן זוהר: היה מקרה שעשו שימוש לרעה של הפצת תמונות באינטרנט.

דוד בן זוהר: התלמידים חיכו לי והביאו לידיעתי את מה שקרה ומייד פעלנו וטיפלנו בעניין, הכל בזכות התלמידים.

דוד בן זוהר: אני לא ידעתי, התלמידים עידכנו אותי.

שירין אזרן: בשכבה שלי יש מודעות מאוד גדולה בקרב התלמידים.

שירין אזרן: אני מכירה תלמידים שגולשים המון, זה בגלל שהם ביישנים והמפלט שלהם הוא האינטרנט.

שירין אזרן: הם מדברים עם האנשים דרך האי.

שירין אזרן: סי.

שירין אזרן: קיו ודרך המסנג'ר ודרך הצ'טים למיניהם ופורומים, וזה המפלט שלהם בגלל שאין להם את האומץ לתקשר פנים מול פנים הם מעדיפים לעשות את זה מול המחשב.

שירין אזרן: האינטרנט יכול לגרום נזק למשתמש וגם למחשב עצמו.

שירין אזרן: באינטרנט יש עשרות אלפי סוגי וירוסים, החל מהקלים שגורמים רק לאבדן מידע והאטה של המחשב ועד לוירוסים קטלניים שגורמים להרס מוחט של החומרה.

שירין אזרן: הם יכולים לבוא בצורת פורמטים שונות, החל מקובץ אחד ועד לתוכנות שונות.

מל פולישוק-בלוך: מאיפה את יודעת את כל הדברים הללו?

שירין אזרן: הדור שלנו הוא "חרשן" בכל מה שקשור לאינטרנט.

שירין אזרן: אני שניר ועוד ילד מהשכבה הלכנו ללימודים באוניברסיטה, למדנו חדו"ה (חשבון דיפרנציאלי ואינטגרלי) ולמדנו יחד עם סטודנטים.

שירין אזרן: היה מהנה ומעניין.

שירין אזרן: למדנו המון על מחשבים, למרות שזה עוסק יותר במתמטיקה.

שניר גואטה: האינטרנט הוא כמו כל אמצעי טכנולוגי אחר ואין לו אופי טוב או אופי רע.

שניר גואטה: האופי שלו תלוי במי שמשתמש בו ואיך משתמשים בו.

שניר גואטה: קיימות שיטות הגנה רבות כמעט כנגד כל הבעיות ששירין הציגה כמו בעיות הוירוסים, הספאמים שניתן לפתור אותם באמצעות תוכנות הגנה.

שניר גואטה: מכיוון שהוירוסים משתכללים חייבים לעדכן את תוכנת ההגנה.

שניר גואטה: בנוסף מומלץ לבצע סריקות נגד וירוסים לפחות פעם בשבוע.

שניר גואטה: כאשר גולשים באינטרנט, מומלץ לא לפתוח הודעות מאנשים שהם לא מכירים.

שניר גואטה: ולסרוק כל קובץ שמקבלים דרך תוכנת אנטי-וירוס.

שניר גואטה: במקרה ששולחים לכם דואר זבל, ברוב האתרים שקיים בהם דואר אלקטרוני ניתן לחסום את הכתובות האלה.

שניר גואטה: את הבעיה של האנונימיות אי אפשר לפתור.

שניר גואטה: חייבים לשמור על האנונימיות כדי שחופש הביטוי יתאפשר.

שניר גואטה: ניתן להגביל אותו במידה מסויימת כמו באתרי צ'טים וכדומה ששם צריך להשגיח על הדברים הנאמרים בצ'ט עצמו ולמנוע מסירה של מידע אישי או פרטי.

שניר גואטה: ישנן תוכנות שמסוגלות לחסום אתרים המכילים תכנים לא ראויים, כך שההורים של הילד שמתעסק במחשב יכולים להתקין את התוכנת האלה וכדי למנוע מהילד גישה לאתרים כאלה.

שניר גואטה: קניות ברשת מומלץ לעשות דרך אתרים מאובטחים, ועדיף דרך אתרים מפורסמים ולא כאלה שנפתחו כרגע.

שניר גואטה: להיכנס לאתרים ששומעים אליהם.

שניר גואטה: ברוב האתרים יש סימן של מנעול, בנוסף קיימת חותמת של חברות שכותבות שהאתר מאובטח ויש את כל הפרטים על החנות או היבואן.

לאה נס: בעצם כמעט סיכמתם את הישיבה.

לאה נס: לבית הספר שלכם יש מודעות גבוהה וזה בעצם הרעיון.

לאה נס: כנראה שהפתרון המרכזי הוא החינוך והעלאת המודעות.

לאה נס: תודה לכם.

לאה נס: כנראה נראה סרטון קצר של ביל גייטס.

לאה נס: (מוקרן קטע וידאו עם דברי ברכה של ביל גייטס)

חנה ויניק: מערכת החינוך מעודדת את התלמידים ועובדי ההוראה לעשות שימוש בכלים המתוקשבים.

חנה ויניק: בצד התועלת אנחנו בהחלט מודעים לסכנות.

חנה ויניק: רשמתי לפני מספר סכנות נפוצות שאנחנו נתקלים בהם בחיי היום יום, אבל שירין מנתה אותם בצורה מאוד מוכללת.

חנה ויניק: כל מה שנותר לי להוסיף לרשימה זה את הצורך לשמור על קניון רוחני, מניעת העתקות, ושמירת זכויות יוצרים.

חנה ויניק: הייתי מדגישה שבקרב תלמידים צעירים הסכנה מאוד ממשית כי התלמידים נשענים על המילה הכתובה ואומרים: "מצאתי את זה באינטרנט".

חנה ויניק: המזכירות הפדגוגית, מינהל מדע וטכנולוגיה, מינהל למערכות תקשוב ומידע והמחוזות, התכנסו לתת מענה לבעיות האלה שלא נולדו היום.

חנה ויניק: פחות או יותר מצאנו דרכים בכמה רמות של פעולה: רמה אחת זאת המודעות לסכנה וגלישה נכונה באמצעות ימי עיון, הנחיות חוזרות ונשנות בחוזר מנכל.

חנה ויניק: רמה נוספת זה לתכנן פעילויות חינוכיות ארוכות טווח.

חנה ויניק: פותח מסמך סטנדרטים שנותן מענה משמעותי לאתיקה וערכים ברשת.

חנה ויניק: פותחו גם ערכות הפעלה עם תקליטור שתחולק לכם.

חנה ויניק: חשוב להדגיש שהפעילות שלנו היא מערכתית תוך חבירה לגורמים.

חנה ויניק: אני חושבת שאני צריכה לנפץ לך את האשליה שאתם צריכים להתנתק מאיתנו.

חנה ויניק: אם אני מסתכלת על כיוונים עתידיים, לא צריכה להיות לנו בעיה להגדיר מסמכים שנושאים עקרונות פדגוגים ערכיים, אבל אפיונים טכנולוגיים, אתם צריכים לעזור לנו להגדיר את הדרישות וגם לספק אותם כמענה להשגת המטרות הראויות האלה.

חנה ויניק: אנחנו צריכים להגיע להסכמים.

חנה ויניק: הדברים צריכים להיות הרבה יותר מעוגנים ומסודרים, מעבר לשיתוף פעולה מכובד שאני מברכת עליו ולהטמיע את העקרונות והסטנדרטים לקנה מידה רחב תוך גיוס ההורים.

30692: אני מנהלת המחוז ואני שמחה לארח אתכם במחוז תל-אביב ובבית הספר המיוחד הזה.

30692: שמעתם את מנהל בית הספר בהתחלה.

30692: יכולתם להתרשם מאישיותו.

30692: הגורם האנושי הוא גורם מאוד משמעותי ולמנהל ולצוות יש השפעה מכרעת על דור העתיד.

30692: זאת ההזדמנות לומר תודה על העשיה החינוכית הראויה.

30692: מעבר לכך, ממש ברגעים אלה ב-11 מוקדים במחוז תל-אביב מתקיימת פעילות סביב היום הלאומי לאינטרנט בטוח.

30692: כל אשכולות הפיס במחוז תל-אביב פועלים סביב השעון.

30692: בשעות הבוקר יש פעילויות של בתי הספר בשעות אחר הצהריים והערב פתוחים לקהל הרכב ולקהילה, בחוגים, תערוכות מתחלפות, חוגים למבוגרים.

30692: במחוז תל-אביב יש אינטרנט בכל בתי הספר, גם ברשויות החלשות יותר.

מיכאל איתן: יש בתי ספר שפתוחים אחרי הצהריים?

30692: רוב בתי הספר שלנו פתוחים גם בשעות אחר הצהריים ובשעות הערב.

מיכאל איתן: כיתות המחשבים פתוחות לתלמידים?

30692: כן.

30692: ההנחיה היא שלא תימנע פעילות - - -

מל פולישוק-בלוך: כמה פעמים ב שבוע כל ילד נכנס לחדר מחשבים?

30692: זה שונה בשכבת הגיל ובין בתי הספר.

30692: בין שעתיים לעשר שעות.

30692: אין דבר כזה שילד לא נכנס לחדרי מחשבים, כולל גני הילדים.

30692: אני מאמינה בטפטוף לאורך זמן ולאורך השנים.

30692: היום הזה הוא מבחינתי הוא שיאו של תהליך אבל הוא ימשיך.

30692: זה תהליך חינוכי שצריך לעבור לכל שכבות הגיל לאורך כל השנה.

30692: המעורבת שלנו המבוגרים כהורים וכמחנכים היא מאוד מאוד משמעותית.

30692: ד"ר אדרת אני הולכת עם האמירה שלך.

30692: שמעתי אותך לפני מספר שנים בהרצליה.

30692: הדימוי הזה שלך של הילדים המשוטטים בסימטאות אפלות מתחת לאפנו כהורים בבית ואנחנו לא יודעים מה קורה שם.

30692: אני מודה לכם שהגעתם אלינו.

30692: אנחנו נמשיך בעשיה חשובה זאת.

אבשלום אדרת: לפני 8 שנים התייחסתי לאינטרנט כמו כולנו - ככלי למידע ולשיתופי פעולה - ולא העליתי על דעתי, כמו הרבה הורים עכשיו, לא מעלים על דעתם, שדברים מאוד אפלים ומאוד ארורים יכולים לקרות ברשת.

אבשלום אדרת: אני לא אכנס לסיפור האישי של הבן שלי, שנקלע בזמן השירות הצבאי למצוקה קשה מאוד וחיפש תמיכה.

אבשלום אדרת: כמו שאמרו קודם, דווקא הילדים היותר מופנים, רגישים וסגורים, שמוצאים הרבה פעמים אוזן קשבת באינטרנט, הם גם אלה שיותר חשופים להשפעות שליליות ולדברים שליליים שקורים שם.

אבשלום אדרת: כאשר המצוקה שלו היתה כנראה בלתי נסבלת, הוא החליט לשים קץ לחייו.

אבשלום אדרת: אנחנו כהורים לא ידענו שהמצב כל כך קשה וזה מה שהוא מתכנן לעשות.

אבשלום אדרת: מאחר והוא היה הרבה שעות ביום באינטרנט.

אבשלום אדרת: עוד בזמן השבעה, ביקשתי מחברה להוריד לנו את כל ההתקשרות שלו.

אבשלום אדרת: כשהתחלתי להסתכל בתוך התכתובת הזאת הזדעזעתי.

אבשלום אדרת: הסתבר שהוא שיתף אנשים בצ'טים על המצוקה שלו, הוא שיתף בסבל שלו, והוא חיפש עזרה.

אבשלום אדרת: אנשים שהוא הגיע אליהם היו אנשים רעים.

אבשלום אדרת: כאשר הוא כתב שם שהוא קץ בחייו והוא לא יודע איך לשים סוף לסבל, אז שואלים אותו מה הוא עושה.

אבשלום אדרת: הוא סיפר שהוא חייל.

אבשלום אדרת: וממשיכים את ההתכתבות ומסבירים לו איך להשתמש באמ.16 כדי לגמור את החיים שלו ביריה אחת.

אבשלום אדרת: כך בדיוק מצאו אותו.

אבשלום אדרת: אנשים נמצאים על סף תהום ובמצוקה קשה, חשוב שיהיה מישהו שימשוך אותם אחורה.

אבשלום אדרת: אם נותנים להם דחיפה קלה, הם נופלים לכיוון השני.

אבשלום אדרת: הייתי מזועזע ואומלל.

אבשלום אדרת: לא העליתי על דעתי שדברים כאלה יכולים להיות.

אבשלום אדרת: כשהתחלתי לשתף אנשים ראיתי שגם הם מזועזעים.

אבשלום אדרת: ביום השנה הראשון למותו, בשנת 98' החלטתי להנציח את זכרו בכנסת בנושא של השפעו האינטרנט על החברה.

אבשלום אדרת: ח"כ איתן השתתף בכנס הראשון.

אבשלום אדרת: ראיתי את ההענות ואת הואקום שכל הנושא הזה נופל לתוכו.

אבשלום אדרת: יחד עם קבוצת אנשים הקמנו את עמותת אשנ"ב - אנשים למען שימוש נכון ברשת והתחלנו לדבר על זה.

אבשלום אדרת: בהתחלה היינו כ"קול קורא במדבר" כי אנשים לא ידעו על מה אנחנו מדברים.

אבשלום אדרת: התקופה היתה תקופה של התלהבות גדולה מהאינטרנט.

אבשלום אדרת: אנשים לא הבינו איזה סיכוניים קיימים.

אבשלום אדרת: לאט לאט התחילה לחלחל התודעה הזאת.

אבשלום אדרת: במשרד החינוך התחילו לפעול ולעשות דברים.

אבשלום אדרת: אנחנו רואים את אשנ"ב כיום כקטלי

אבשלום אדרת: זטור כמי שמציב תמרורים חדשים.

אבשלום אדרת: אנחנו פועלים עם בתי ספר, מזמינים אותנו למתנס"ים.

אבשלום אדרת: לאחרונה התחלנו לתת הרצאות גם להורים.

אבשלום אדרת: ההורים זאת נקודת המפתח.

אבשלום אדרת: ההורים שיושבים בסלון ובטוחים שהילד מאוד מוגן בחדר למעלה.

אבשלום אדרת: לפעמים זאת מחשבה כל כך מוטעית.

אבשלום אדרת: כאשר ההורים יהיו מודעים, אני מאמין שכולנו נוכל לעשות דברים הרבה יותר טובים.

אבשלום אדרת: אני מודע למייקרוסופט ולכל הגופים האחרים על כך שהגענו למעמד כזה פעם ראשונה בישראל שהנושא עולה על סדר היום הציבורי בצורה כל כך ברורה וחד משמעית.

מיכאל איתן: לדעתי עיקר המאמץ צריך להיות בילד ולא במי שצריך לשמור עליו.

מיכאל איתן: זה כבר מאוחר.

מיכאל איתן: אתם לא ישמרו על הילדים.

מיכאל איתן: ההורים לא יפקחו על הילדים.

מיכאל איתן: זה בלתי אפשרי לפקח על הילדים.

מיכאל איתן: זה חלום, זה לא יכול להיות.

לאה נס: ההורים מכירים את האישיות של הילד ויכולים גם להיות שותפים.

מל פולישוק-בלוך: צריך לטפל גם במשתמש וגם בזה שמחנך אותו.

מיכאל איתן: צריך להתחיל בילדים.

מיכאל איתן: אין השגחה באינטרנט.

מיכאל איתן: הילד יושב עם 8 מסכים, וכשהאמא נכנסת הוא תוך שניה חוזר לשיעורים.

אריה סקופ: להערכתי, אם הורה יודע להיכנס למחשב ורואה שההיסטורי מחוק זה צריך להדליק לו נורה אדומה.

מל פולישוק-בלוך: אני חושבת שלא מדובר רק בשימוש טכני בהורים, אלא במודעות שלהם שיש בעיה ושיחנכו את הילד.

מל פולישוק-בלוך: שניכם צודקים.

מל פולישוק-בלוך: אתם מסתכלים כל הזמן על בני הנוער.

מל פולישוק-בלוך: אני מסתכלת על הילד בן ה-7.

מל פולישוק-בלוך: על הילדים האלה אנחנו מדברים.

מל פולישוק-בלוך: תחנכו את הילדים האלה.

מל פולישוק-בלוך: ההורים יחנכו אותם.

מל פולישוק-בלוך: לכן שניכם צודקים.

מל פולישוק-בלוך: צריך להגיע להורים שיחנכו את הילדים.

מיכאל איתן: אני מדבר על חינוך ולא על ההשגחה.

מאיר זוהר: משטרת ישראל מטפלת בתחומי פשיעת המחשבים ועבריינות המחשב בשלוש קטגוריות עיקריות.

מאיר זוהר: הקטגוריה הראשונה - עבירות המחשב כהגדרתן בחוק המחשבים.

מאיר זוהר: בשנת 1995 חוקק המחוקק את חוק המחשבים תוך מטרה להגן על תשתיות המחשב ועל המידע שאגור בהם.

מאיר זוהר: לכן חוקק חוק שנועד להגן על המחשב ועל המידע שאגור בו.

מאיר זוהר: הכוונה היא לאותן עבירות של וירוסים, סוסים טרוייאנים, חדירות ופריצות למחשבים, האקרים למיניהם וגניבת מידע וריגול תעשייתי בתוך מחשבים.

מאיר זוהר: יצא נהל לגייס למשמר אזרחי מומחים מחברות הייטק, כבר פנו אלי כמה.

מאיר זוהר: היום ילדים בכיתה ד' יודעים HTML ויודעים איך לפרוץ למחשבים.

מאיר זוהר: הקטגוריה השניה והעיקרית - אלה אותן עבירות שבעבר נעשו ללא עזרת מחשבים.

מאיר זוהר: היום עולם הפשע, על כל גווניו, גם העבריינות הכחולה ואותה עבריינות בזויה לשעבר שלא ידעה להשתמש במחשב, היום הם יודעים לעשות שימוש במחשב על מנת להעצים מצד אחד את פעילותם הפלילית ומצד שני להקשות על חוקרי המשטרה וגורמי אכיפת החוק לעלות על עקבותיהם.

מאיר זוהר: אני מדבר על עבירות כמו הימורים, עבריינים שמפתים בני נוער להיכנס לאתרי הימורים.

מאיר זוהר: פדופיליה - תפסנו לא מזמן פדופיל שיצר קשר עם נערים תמימים באינטרנט, ושיכנע אותם להיפגש איתו ותקף אותם בעולם האמיתי.

מאיר זוהר: בית המשפט השווה אתו לעכביש שטווה את רשת קוריו ברשת האינטרנט ואורב לקורבנות תמימים.

מאיר זוהר: הוא קיבל 14 שנות מאסר.

מאיר זוהר: אנחנו מדברים בעניין הזה על הונאות, על עוקצים, על כרטיסי אשראי, על אתרים שמתחזים להיות להיות לגיטימים.

מאיר זוהר: דובר פה על אתרים שלכאורה מאובטחים.

מאיר זוהר: אפשר לזייף את האתרים האלה.

מאיר זוהר: אדם יכול לחשוב לתומו שהוא גולש לאתר של בנק ולמעשה הוא גולש לאתר של נוכל שרוצה לקחת ממנו את מספר כרטיס האשראי או את קוד הכניסה על מנת לעשות שימוש.

מאיר זוהר: אנחנו מדברים על עבריינות כבדה של עבריינים כבדים, שהיום הבינו את הפוטנציאל שגלום בכל העניין הזה, לשוד בנקים.

מאיר זוהר: היום לא צריך להיות אופנובנק שרץ מבנק לבנק עם אקדח.

מאיר זוהר: היום אפשר לעשות את זה בכמה הקשות מקלדת.

מאיר זוהר: סחר בסמים – אני לא מדבר על העבירות היותר חמורות, אני מניח שיראו פה את אביו של אופיר רחום שכבר צויין קודם.

מאיר זוהר: הקטגוריה השלישית - המחשב ככלי קיבול שמכיל ראיות.

מאיר זוהר: היום חוקר בשטח נתקל בראיות כאלה כמעט בכל מקום והוא צריך ידע ומיומנות להוציא את הראיות האלה.

מאיר זוהר: למעשה אנחנו מדברים על כל עבירה בכל תחום.

מאיר זוהר: הבעיה העיקרית שלנו היום היא בני הנוער והילדים שמופיעים אצלנו בשני כובעים: כובע אחד כעבריין וכובע אחד כקורבן.

מאיר זוהר: כעבריינים הם לא ממש מודעים מה מותר ומה אסור, מה חוקי ומה לא חוקי.

מאיר זוהר: הם לא ממש מבינים שחדירה למחשב, וילדים בכיתה ד' כבר עושים את זה.

מאיר זוהר: חדירה למחשב היא עבירה.

מאיר זוהר: חדירה למחשב לצורך ריגול תעשייתי או גניבת כרטיסי אשראי זה 5 שנות מאסר.

מאיר זוהר: ילדים לא מודעים לזה.

מאיר זוהר: הם פועלים משובבות, מתוך רצון לאתגר אינטלקטואלי, לספק את האגו, אבל הם לא ממש מודעים לחומרה.

מל פולישוק-בלוך: מה עם המשמר האזרחי?

מאיר זוהר: אני שמח לבשר שיצא נוהל חדש במשטרת ישראל לגייס למשמר האזרחי מומחים מחברות ההייטק, וכבר פנו אלי כמה בנושא הזה.

מאיר זוהר: אני רוצה לציין שבכובע של קורבן, ושוב אנחנו חוזרים לנושא העיקרי ואני חושב שזה המוטו של כל היום הזה של סכנות ואיומים באינטרנט ודרכי ההתמודדות.

מאיר זוהר: המוטו העיקרי זה מודעות הן להורים והן לילדים, הן למחנכים ולבני הנוער.

מאיר זוהר: אני חושב שכל המערכות רצו קדימה.

מאיר זוהר: שיתוף פעולה בין מערכתי ובין לאומי בתחום הזה הוא הכרחי.

מאיר זוהר: לכן בתחומים רבים אנחנו כבר רואים שיתוף פעולה יפה מאוד של ארגונים ומערכות ושל המחוקק.

מאיר זוהר: השחקנים העיקריים פה זה המחוקק, האכיפה הנאותה, משרד החינוך שינחיל את זה וההורים עצמם.

מאיר זוהר: ההורים לא צריכים לדעת מה זה אקפלורר ולהיכנס למחשב, הם צריכים להכיר את החיים.

מאיר זוהר: להסביר לילד שלא הולכים למקום מבודד ולהיפגש עם אדם זר שהוא הכיר באינטרנט.

מאיר זוהר: זה מדעי החיים.

מאיר זוהר: ואת זה צריך להנחיל גם להורים וגם למחנכים.

יצחק קדמן: אני מודה לכל אלה שיזמו את היום הזה.

יצחק קדמן: הגיע הזמן כי יכול להיות שאנחנו כבר מאוד מאוד באיחור.

יצחק קדמן: אני מציע שזה לא יהיה יום אחד בשנה.

יצחק קדמן: צריך לעשות הרבה יותר מאמץ.

יצחק קדמן: צריך לעשות מאמץ הרבה יותר אינטנסיבי.

יצחק קדמן: האינטרנט הוא לא דבר טוב או רע השאלה איזה שימושים עושים בו.

יצחק קדמן: יש שימושים חיוביים מאוד ויש שימושים איומים ונוראיים.

יצחק קדמן: האינטרנט היום הפך מבחינת ילדי ישראל לשדה המוקשים הקשה ביותר.

יצחק קדמן: חבר-הכנסת איתן אמר שאנחנו לא יודעים.

יצחק קדמן: מכון גיאוקרטוגרפיה עשה סקר: 21 אחוזים מהילדים ציינו שקרה להם שקיבלו הצעה מגונה במהלך צ'טים.

יצחק קדמן: בין 70-80 אחוזים מהילדים בישראל גולשים באינטרנט.

יצחק קדמן: מדובר בעשרות אלפי בני נוער וילדים.

יצחק קדמן: שנים חינכנו את הילדים שלא לפתוח את הדלת לזרים, לא לקחת מהם סוכריות, לא ללכת איתם למקומות.

יצחק קדמן: היום אנחנו נותנים להם אזהרות לא רלוונטיות כי הזר כבר נמצא בבית.

יצחק קדמן: 40 אחוזים מהילדים ציינו בסקר שהם מעבירים פרטים אישיים שלהם לאנשים שהם לא מכירים.

יצחק קדמן: 15 אחוזים מהילדים סיפרו שהם נפגשו עם אדם זר בלי ידיעת ההורים שלהם אחרי מגע שנוצר באינטרנט.

יצחק קדמן: אני רוצה לספר לכם על מקרה של ילד מירושלים, זה פסק דין שניתן לאחרונה.

יצחק קדמן: הילד הזה, באמצעות צ'ט באינטרנט, הכיר אדם מבוגר שכמובן הציג את עצמו בגיל הלא נכון.

יצחק קדמן: הוא הצליח להפעיל עליו לחצים ואמר לו שהוא יודע שהילד הומו ויודע מה הטלפון של ההורים.

יצחק קדמן: אם הוא לא יבוא להיפגש איתו הוא יספר להורים שלו שהוא הומוסקסואל.

יצחק קדמן: הילד נבהל, קבע איתו פגישה.

יצחק קדמן: העניין הסתיים במעשה סדום בילד.

יצחק קדמן: במשך חודשים הילד לא סיפר שום דבר וטען שפחד לספר מפני שאם הוא יספר ההורים יאשימו אותו.

יצחק קדמן: אגב, זה בדיוק מה שקרה לאחר שהדבר נודע דרך בית-הספר, אחרי שהוא הדרדר בלימודים.

יצחק קדמן: ההורים אמרו לו: "טיפש אחד, למה הלכת?

יצחק קדמן: למה נתת לו פרטים?".

יצחק קדמן: חינוך והסברה זה דבר חשוב ונכון שצריך להתחיל לכוון אותו לילדים כבר מגיל צעיר.

יצחק קדמן: אבל חינוך והסברה זה לא מספיק.

יצחק קדמן: חבר-הכנסת איתן, החקיקה הישראלית איננה מספיקה.

יצחק קדמן: לאחרונה נחקק באוסטרליה חוק שאומר שאדם שמפתה - - -

מיכאל איתן: איזה חוק אתה מציע לחוקק?

יצחק קדמן: אני מציע ללמוד מארצות אחרות.

יצחק קדמן: לחוקק את החוק האוסטרלי שאומר שתהיה זאת עבירה פלילית כאשר אדם מציע לקטין או לקטינה הצעות בעלות גוון מיני.

יצחק קדמן: היום זאת לא עבירה.

מיכאל איתן: פיתוי קטינים זאת עבירה.

יצחק קדמן: הצעות לקטינים להיפגש איתם על רקע מיני זאת לא עבירה.

יצחק קדמן: האוסטרלים סגרו את החקיקה הזאת.

יצחק קדמן: בבריטניה עושים עכשיו בדיוק אותו דבר, אנחנו לא צריכים להמציא את הגלגל.

יצחק קדמן: הדבר השני שאנחנו צריכים לעשות זאת האכיפה.

יצחק קדמן: אתמול שלחנו מכתב למאיר זוהר על אתר באינטרנט שמלמד ילדים איך לגנוב בחנויות בלי להיתפס, זה יחסית או דבר רך.

יצחק קדמן: אתם יודעים איזה תשובה קיבלתי ממאיר זוהר?

יצחק קדמן: אני אגיד את זה כי הוא אומר את זה כל הזמן: אין לו כוח אדם ואין בסדר העדיפות של המשטרה כוח אדם לטפל בדברים האלה.

יצחק קדמן: קורים באינטרנט דברים איומים, כמו סחר בתמונות של ילדים ערומים, סחר בשמות של ילדים שאפשר לסחור בהם.

יצחק קדמן: יש דברים קשים ביותר כמו הסתה לאלימות.

יצחק קדמן: בבית ספר תיכון בירושלים, לפני חודש לקחו ילדים, כמעשה קונדס, תמונה פורנוגרפית קשה, השתילו ראשים של ילדים מהכיתה.

יצחק קדמן: על רקע זה פרצה מהומה ואלימות קשה מאוד בבית הספר.

יצחק קדמן: המשטרה לא ערוכה היום לטפל בשדה המוקשים החדש.

יצחק קדמן: צריך לתת לה את הכוחות לטפל בזה.

יצחק קדמן: עשו את זה בקנדה, באיטליה.

יצחק קדמן: לא מחכים שתהיה תלונה, שוטרים נכנסים לרשת ועושים מארבים.

יצחק קדמן: שפי שעושים בעולם האמיתי, צריך לעשות את זה בעולם הוירטואלי.

יצחק קדמן: אני לא נגד אינטרנט.

יצחק קדמן: לאינטרנט יש יתרונות וצריך לשמור על היתרונות ועל חופש המידע.

יצחק קדמן: אבל צריך להיזהר כי יש פה סכנות נוראיות לא וירטואליות.

יצחק קדמן: צריכים למצוא את הדרך להגן בפני אנשים שמנצלים את האינטרנט לרעה בכל מיני צורות.

צביקה בן נוח: החברה למתנסים שותפה ליום הזה בחפץ לב.

צביקה בן נוח: אנחנו צופים ש-15 אלף איש, הורים וילדים, יבואו היום למתנסים גם לקבל הסבר ומודעות על מה שקורה ובמיוחד כדי לפתח את הדיאלוג הקהילתי והבין דורי, הורים וילדים כי זה בעצם המפתח להגן על הילדים שלנו.

צביקה בן נוח: לא רק המודעות שלהם ולא רק המודעות של ההורים, אלא בעצם הדיאלוג ביניהם, כאשר הילדים בוטחים בהורים וההורים בוטחים בילדים.

צביקה בן נוח: אשנ"ב פיתחו אמנה מאוד נחמדה בין הורים לילדים.

צביקה בן נוח: הרבה מאוד ילדים ונערים גולשים בדרך קבע במתנסים ובמועדוני הגלישה אצלנו וכמובן יש שם השגחה של מדריך.

צביקה בן נוח: אין אצלנו חסימות ואפשר להיכנס לכל אתר.

צביקה בן נוח: אבל ברגע שילד נחשף למשהו שהוא לא יודע מה לעשות, תמיד נמצא לידו מדריך שיעזור לו.

מל פולישוק-בלוך: למה אין אצלכם חסימות?

צביקה בן נוח: כי אנחנו לא מאמינים בחסימות.

צביקה בן נוח: החסימות לא מאפשרות את הדיאלוג.

צביקה בן נוח: ברגע שהילד נתקל בבעיה זאת הזדמנות חינוכית שבה המדריך יכול לייצר איתו דיאלוג ולהסביר לו למה הביצועים האלה הם רק בסרט ולא בחיים האמיתיים.

צביקה בן נוח: זה מייצר הזדמנות.

מיקי איתן: החברה החרדית עשתה רשת עצמאית.

מיקי איתן: הם היו מורידים באינטרנט ומסננים.

מיקי איתן: זה התפוצץ.

מיקי איתן: הרבה חרדים הולכים לכל מיני פורומים ומקומות אחרים ונכנסים שם.

מיקי איתן: הולכים לקפה אינטרנט.

צביקה בן נוח: החוק בחדר האינטרנט אומר שלא גולשים לאתרים כאלה.

צביקה בן נוח: רגע שזה קורה אז יש גם מעורבות.

צביקה בן נוח: המדריך נמצא והוא מטפל בזה.

צביקה בן נוח: יש אצלנו 15 עמדות מחשב.

מל פולישוק-בלוך: לעניות דעתי אתם עושים טעות.

מיכאל איתן: ובבית הם לא יכולים להיכנס לכל מיני אתרים?

אסתר סקורניק: איגוד האינטרנט הצטרף לפעילות הזאת בזכות אשנ"ב.

אסתר סקורניק: אבשלום אדרת ניסה להרים את הפעילות, ואיגוד האינטרנט הצטרף.

אסתר סקורניק: אחד הדברים שעשינו זה לשלב את הגופים שיכולים לטפל.

אסתר סקורניק: כאשר משרד החינוך

אסתר סקורניק: מטפל בילדים, אנחנו מנסים להגיע למודעות של ההורים והמשטרה.

אסתר סקורניק: עשינו הרבה בנושא של עירוב הגורמים השונים לפעול ביחד.

אסתר סקורניק: אנחנו מעבירים הרצאות וידע, הוצאנו גם ערכה "לגלוש בלי להחליק", מתורגם גם לערבית.

אסתר סקורניק: יש נקודה שלא הזכירו פה, וזה כל הנושא של הבריאות.

אסתר סקורניק: ילדים יושבים שעות ליד מחשב.

אסתר סקורניק: יש בעיות של השמנה, בעיות עיניים, גב.

אסתר סקורניק: גם הנושא הזה צריך לבוא למודעות של ההורים אנחנו מגדלים היום ילדים הרבה יותר שמנים והרבה פחות אקטיבים מבחינה גופנית.

אסתר סקורניק: רציתי להזכיר את אתר סה"ר שהיום עוזר בנושא של אנשים במצוקה נפשית – עזרה ברשת.

אסתר סקורניק: אנחנו מנסים להעלות דברים למודעות.

אסתר סקורניק: אנחנו מנסים להעביר את ההרצאות והחומרים.

אסתר סקורניק: הכדור פשוט מתגלגל.

אסתר סקורניק: עצם העובדה שהגענו ליום כזה ואנחנו מדברים על תכנים ומדברים על טכנולוגיה, כל הדברים האלה מאוד חשובים ושנמשיך בזה כולם ביחד.

לאה נס: תודה לכולם.

לאה נס: זה היום הראשון שאנחנו מציינים פה בישראל אבל זאת עבודה לכל הזמן ולכל השנה.

לאה נס: התווכחנו פה על מה לשים את כובד המשקל.

לאה נס: מדובר פה בנושאים רבים: זה החינוך, בתי הספר שצריכים את ההדרכה, המתנסים.

לאה נס: גם לגבי חקיקה צריך לחשוב מהו המינון הנכון, מה עוד אפשר.

לאה נס: למשטרה אין את הכלים הפיננסים וצר לנו שבגלל כוח אדם ומשאבים הם לא עושים.

לאה נס: אני מקווה שהיום הזה יעורר את העניין ובמפגש הבא של יום האינטרנט הבטוח נקדם את הנושא ושלא נשמע סיפורים מזעזעים.

מל פולישוק-בלוך: אני רוצה להצטרף לתודות.

מל פולישוק-בלוך: תודה למנהל בית הספר.

מל פולישוק-בלוך: כל פעם שאני מגיעה לבתי ספר, וזה קורה לפחות פעם בשבוע, אני לא מבינה למה מערכת החינוך נמצאת על הפנים אם יש כאלה דברים נפלאים במערכת.

מל פולישוק-בלוך: אני מוצאת גם הורים וגם מנהלים וגם אלה ואלה שמאחורי הקלעים, כל כך נהדרים, כמו בית הספר הזה, אז אני לא מבינה איך בסופו של חשבון אנחנו מגיעים לתוצאות שלא מחמיאות לנו.

מל פולישוק-בלוך: אז אולי אנחנו צריכים גם לבדוק את המבחנים אבל יוצאים מיום כזה וממקום כזה עם המון תקווה בלב שיש סיכוי ויש עתיד ויש המון חיוב.

מל פולישוק-בלוך: למרות שהיום שמנו את הדגש על השלילי והסכנות, ואני לא מפחיתה בשום סכנה ושמענו סיפורים מאוד מזעזעים, במיוחד הסיפור של ד"ר אדרת.

מל פולישוק-בלוך: עדיין רב החיוב על השלילי, וצריך לשים את הדברים בפרופורציה וצריכים להשתמש באינטרנט, זה כלי שעושה מהפכה אמיתית.

מל פולישוק-בלוך: זה נותן אפשרות לכולם להיות שווים ונגישים.

מל פולישוק-בלוך: כל זאת בתנאי שיש מחשב.

מל פולישוק-בלוך: אנחנו בהחלט רואים את היתרונות וגם את הסכנות.

מל פולישוק-בלוך: אני לקחתי מהדיון היום הרבה דברים.

מל פולישוק-בלוך: אני מקווה שיהיו לנו עוד דיונים.

מל פולישוק-בלוך: אין מחלוקת שסגן ניצב מאיר זוהר צריך לקבל הרבה יותר משאבים.

מיכאל איתן: לא צריך משאבים.

מיכאל איתן: כולנו נמצאים באינטרנט.

מיכאל איתן: אם יש מודעות שלנו אז כל אחד מאיתנו שרואה שמשהו לא בסדר, הוא יכול לדווח למשטרה.

מיכאל איתן: לא מזמן היה איזה פדופיל ברשת ותוך שניה הורידו את זה מהרשת.

מיכאל איתן: לא כל דבר זה משטרה וגם הציבור צריך לתרום את חלקו.

מל פולישוק-בלוך: בדיוק בגלל זה יזמנו בוועדת המדע של הכנסת את הרעיון של המשמר האזרחי.

מל פולישוק-בלוך: כדי שהאזרחים עצמם יתנו יד למשטרה ויעזרו בעבודה הזאת.

מל פולישוק-בלוך: פניתי לאגודות הסטודנטים והיתה הענות גדולה וצריך להרתם לעניין הזה.

מל פולישוק-בלוך: המון תודה ולהתראות בשנה הבאה.